
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

2022-жылдын «19» августу		    № 132                               Бишкек шаары

[bookmark: _GoBack]Бажы бирлигинин комиссиясынын 2011-жылдын 9-декабрындагы 
№ 877 чечиминин 3-пунктуна өзгөртүү киргизүү жөнүндө  

Евразия экономикалык бирлиги жөнүндө 2014-жылдын 29-майындагы Келишимдин 52-беренесинин 2-пунктуна, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 2 тиркемесинин 11-пунктуна ылайык Евразия экономикалык комиссиясынын Кеңеши чечти:
1. Бажы бирлигинин комиссиясынын 2011-жылдын 9-декабрындагы 
№ 877 чечиминин 3-пункту төмөнкүдөй мазмундагы  3.6-пунктча менен толукталсын:
«3.6. 2024-жылдын 31 декабрына чейин:
3.6.1. Техникалык регламенттин 25-пункту чет өлкөлүк өндүрүүчүнүн ыйгарым укуктуу өкүлдөрү транспорт каражатынын тибин жактырууда (шассинин тибин жактырууда), анын колдонулушун жайылтууда же узартууда арыз ээси болууга укуктуу экендигин эске алуу менен колдонулат.
3.6.2. Техникалык регламенттин 26-пункту колдонулбайт»
2. Евразия экономикалык бирлигине мүчө мамлекеттердин өкмөттөрүнөн транспорт каражатынын тибин жактырууну (шасси тибин жактырууну) тариздөөгө билдирмелердин реестрин жүргүзүүнү жана Евразия экономикалык бирлигине мүчө мамлекеттердин ыйгарым укуктуу органдарынын «Интернет» маалыматтык-телекоммуникациялык тарамындагы расмий сайттарында жарыялоону камсыз кылуу суралсын, анын ичинде төмөнкүдөй маалыматтарды камтыган:
билдирмени каттоо датасы;
транспорт каражатынын (шассинин) маркасы;
транспорт каражатынын (шассинин) тиби;
транспорт каражатынын (шассинин) категориясы;
транспорт каражатынын (шассинин) экологиялык классы;
транспорт каражатын (шасси) даярдоочу;
транспорт каражатынын (шассинин) окторунун саны.
3. Ушул чечимдин аткарылышы Евразия экономикалык бирлигине мүчө мамлекеттердин мыйзамдарына ылайык Евразия экономикалык бирлигине мүчө мамлекеттердин ыйгарым укуктуу органдары тарабынан көзөмөлдөнөт.
4. Ушул чечим расмий жарыяланган датадан тартып 10 календарлык күн өткөндөн кийин күчүнө кирет жана 2022-жылдын 1-мартынан тартып келип чыккан укуктук мамилелерге жайылтылат.

